1.1.

Euroopa Majandus- ja Sotsiaalkomitee on seisukohal, et Euroopa Komisjoni teatis COM(2020) 550 final peaks olema strateegiline poliitikavahend ELi kestliku turismi- ja transpordimudeli ümberkujundamisel. Komitee kutsub üles koostama kõikehõlmavat meetmete paketti, mis sisaldaks suuniseid ja soovitusi: 1) piiramatu vaba liikumise ohutuks taastamiseks, sisepiiride koordineeritud taasavamiseks ja sisepiiridel rakendatavate kontrollimeetmete kõrvaldamiseks; 2) transpordisektori ja ühenduvuse ohutuks taastamiseks pärast kõigi ELi liikmesriikide ühtse poliitilise raamkokkuleppe vastuvõtmist; — teenuste osutamise ohutuks jätkamiseks toiduturismi ja majutusvaldkonnas; — tasakaalu saavutamiseks, sõlmides selleks ELi liikmesriikide vahel piire ja transporti puudutavate otsuste ja poliitikameetmete ohutu ja ühise haldamise kokkuleppe. Kuni viiakse läbi COVID-19 kontrolle, on inimeste viivitamatu ja kiire läbisõiduga toimetulekuks piisavalt personali; — hotellide, restoranide, toitlustusettevõtete, muuseumide, mereturismi jt töötajate koolitamise rahastamise kindlustamiseks, et nad saaksid nõuetekohaselt rakendada COVID-19 ennetamise meetmeid; 3) tagamaks, et tervis ja turvalisus on keskne prioriteet igas kontekstis, mitte ainult reisimise vallas. See on ainus viis taastada usaldus isikute vaba liikumise vastu; 4) ELi tasandil uue reisija asukoha vormi vastuvõtmiseks, kuna selline süsteem võiks anda ELi tasandil täiendavat lisaväärtust mitmes valdkonnas: — järelevalve ELi tasandil: kui kõik liikmesriigid nõustuksid jagama nii uue reisija asukoha vormi teavet kui ka reisijate testitulemuste teavet, saavutaksime mastaabisäästu testimisressursside osas (1). Kui kõik ELi riigid nõustuksid kasutama seda tehnoloogiat (nagu Belgia ja Saksamaa on seni teinud) ja sama uut standardset reisija asukoha vormi, saaks linnade tasandil teha usaldusväärseid hinnanguid ja prognoose, mis aitaks kujundada nii riigi kui ka ELi tasandi poliitikat. Selline jõupingutus rõhutaks ELi rolli tähendust: innovatsiooni ja koostöö abil on võimalik saavutada ühiseid eesmärke – hoida rahvatervist ja kaitsta majandustegevust kriisi ajal; — COVID-19 pass: meie turismihooaja kogemuste kohaselt on üks kõige keerulisemaid ülesandeid olnud PCR-testide valiidsuse kinnitamine. Kui kõik liikmesriigid otsustavad võtta kasutusele sama reisija asukoha vormi platvormi, saavad kõik akrediteeritud laborid edastada tulemused platvormi enda kaudu, luues seega kõigile reisijatele COVID-19 passi, mida saaks usaldada ja mis minimeeriks riske reisimisel; 5) ELi ühise strateegia loomiseks, et aidata liikmesriikidel rakendada väikestele ja keskmise suurusega turismiettevõtjatele, restoranidele, hotellidele, reisibüroodele, giididele jt suunatud majandus- ja toetusmeetmeid; — likviidsusprobleemidega toimetulekuks eelkõige mikroettevõtjate otsese rahastamise kaudu ja ettevõtjate enesekindluse taastamiseks ning vautšerite väljastamiseks; — kõigile liikmesriikidele Euroopa Keskpanga ja ELi järelevalvel ning ELi ja liikmesriikide tagatistega laenude viivitamatult kättesaadavaks tegemiseks ja heakskiitmiseks; — väikestele ja keskmise suurusega ettevõtjatele ja töötajatele suunatud toetusmeetmete rakendamise Euroopa seiremehhanismi viivitamatuks loomiseks, eriti likviidsuse, laenude andmise ja toetusmeetmete läbipaistvuse osas; 6) töötajate töötushüvitist ja VKEde palgahüvitist hõlmava TERA rahastu tugevdamiseks ja laiendamiseks. VKEd tuleks osaliselt vabastada oma palkade maksmisest ja neilt tuleks nõuda töötajate integreerimist TERA rahastust toetatavatesse riiklikesse süsteemidesse; 7) TERA rahastu rakendamise eest vastutavad Euroopa ja riiklikud institutsioonid peaksid VKEde organisatsioonidega nõuetekohaselt konsulteerima; 8) TERA rahastust tuleks vähemalt 30. juunini 2021 täielikult katta pandeemia tõttu töökoha kaotanud turismi- ja transpordisektori töötajate, näiteks toitlustusettevõtete, hotellide, lennuettevõtete, ristluslaevade, turismibusside, lennujaamade ja sadamaterminalide, mereturismi töötajate ja giidide palgad ja sotsiaalkindlustusmaksed; 9) maksukoormuse leevendamiseks koos maksukohustuste moratooriumiga, ajutiste turismi – ja transpordialaste fiskaalmeetmete pakett kõigile turismisektori VKEdele 2020–2024. Komitee on arvamusel, et hotellidele, restoranidele, mereturismile (laevarent, jahisadamad), reisi-, bussi- ja giiditeenustele jne tuleks ühtlustatud ELi käibemaksusüsteemi raames kohaldada vähendatud käibemaksumäära. Sellised meetmed peaksid siiski sõltuma töötajate õiguste kaitsmisest ja selle tagamisest, et töötajaid ei koondata. Lisaks tuleks igasugust rahalist toetust, nagu riigiabi, laenud või maksuvabastused, pakkuda vaid ettevõtjatele, kes: — kaitsevad tööhõivet / loovad inimväärseid töökohti ja austavad töötajate õigusi, — ei ole registreeritud maksuparadiisides ning on alati tasunud oma õiglase osa maksudest ja sotsiaalmaksetest; 10) turismi- ja eriti giidinduse valdkonnas jagamismajanduse reguleerimiseks; kutsumaks liikmesriikide valitsusi üles reguleerima giidinduse valdkonnas jagamismajandust ning kohaldama võrdsete tingimuste tagamiseks välja töötatud seadusandlikke ja haldusmeetmeid; 11) WTTC (Maailma Reisi- ja Turisminõukogu) hinnangul tuleks kõiki likviidsus- ning raha- ja fiskaalpoliitikat toetavaid toetusprogramme hotellidele, restoranidele, giididele, bussiettevõtetele, reisibüroodele, mereturismile jt ning vabakutselistele töötajatele jätkata vähemalt 10 kuud pärast tavapärase elu taastumist.